als_Latn dik_Latn sag_Latn
Elton John ka premtuar se nuk do të bartë më produktet e “Dolce & Gabbanas” pasi dyshja e kompanisë kanë treguar se janë kundër birësimit të fëmijëve nga çiftet homoseksuale.
“Jemi kundër birësimeve nga homoseksualët. Familja e vetme është ajo tradicionalja. Jeta ka rrjedhë natyrale dhe kjo nuk duhet të ndryshojë”, raportohet se kanë thënë dy dizajnerët, Domenico Dolce and Stefano Gabbana.
“Krijimi i fëmijës duhet të jetë akt i dashurisë. Jeni të lindur për t’u bërë nënë dhe baba – ose të paktën kështu duhet të jetë. Unë i quaj këta “fëmijë sintetikë””, ka thënë Dolce. Ai ka thënë se IVF-ja është si procedurë kimike ku njerëzit “zgjedhin fëmijët si me katalog”.
John, që ka dy fëmijë me David Furnish nga një nënë surrogate, ka reaguar ashpër duke thënë se do ta bojkotojë këtë shtëpi mode.
“Si guxoni t’i quani fëmijët e mi të bukur “sintetikë”. Turp, që gjykoni IVF-në, që është mrekulli që iu mundëson njerëzve që duhen realizimin e ëndrrës për të pasur fëmijë. Mendimi juaj arkaik është jashtë kohës, sikurse dizajnet tuaja. Nuk do të bartë asnjëherë më asgjë nga “Dolce & Gabbana””, ka shkruar këngëtari në Instagram.
als_Latn als_Latn als_Latn als_Latn als_Latn